Document ID: 32008R0098

KOMISIJAS REGULA (EK) Nr. 98/2008
(2008. gada 1. februāris),
ar ko vairākās regulās izdara grozījumus attiecībā uz kombinētās nomenklatūras kodiem konkrētiem liellopu un teļa gaļas produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1979. gada 5. februāra Regulu (EEK) Nr. 234/79 par kopējā muitas tarifa nomenklatūras pielāgošanas procedūru attiecībā uz lauksaimniecības produktiem (1) un jo īpaši tās 2. panta 1. punktu,
tā kā:
(1)
Komisijas 2007. gada 20. septembra Regulā (EK) Nr. 1214/2007, ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (2), ir paredzēti grozījumi kombinētajā nomenklatūrā konkrētiem liellopu un teļa gaļas produktiem.
(2)
Arī ar regulām, ar ko groza I pielikumu Padomes Regulā (EEK) Nr. 2658/87 (3), iepriekšējos gados ir ieviesti grozījumi kombinētajā nomenklatūrā konkrētiem liellopu un teļa gaļas produktiem, un ne visi šie grozījumi ir iekļauti turpmāk minētajās regulās, ar ko reglamentē liellopu un teļa gaļas tirgus kopīgo organizāciju: Padomes 1999. gada 17. maija Regula (EK) Nr. 1254/1999 par liellopu un teļa gaļas tirgus kopīgo organizāciju (4); Komisijas 2006. gada 23. novembra Regula (EK) Nr. 1731/2006 par īpašiem sīki izstrādātiem noteikumiem eksporta kompensāciju piemērošanai konkrētiem konservētas liellopu un teļa gaļas produktiem (5) un Komisijas 2007. gada 16. maija Regula (EK) Nr. 545/2007, ar ko atver pārstrādei paredzētas saldētas liellopu gaļas importa tarifu kvotu un paredz tās pārvaldību (no 2007. gada 1. jūlija līdz 2008. gada 30. jūnijam) (6).
(3)
Tāpēc ir attiecīgi jāgroza Regulas (EK) Nr. 1254/1999, (EK) Nr. 1731/2006 un (EK) Nr. 545/2007.
(4)
Šajā regulā paredzētie grozījumi jāpiemēro no 2008. gada 1. janvāra, t.i., no dienas, kad stājas spēkā Regula (EK) Nr. 1214/2007.
(5)
Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1254/1999 1. panta 1. punktu groza šādi.
1)
Tabulas a) punktu groza šādi:
a)
KN kodu 0210 90 41“Diafragmas biezā un plānā daļa, sālīta, sālījumā, žāvēta vai kūpināta” aizstāj ar KN kodu 0210 99 51;
b)
KN kodu 0210 90 90“Gaļas vai gaļas subproduktu pārtikas milti un rupja maluma milti” aizstāj ar KN kodu 0210 99 90.
2)
Tabulas b) punktu groza šādi:
a)
KN kodus 0206 10 91 un 0206 10 99“Svaigi vai atdzesēti liellopu pārtikas subprodukti, izņemot diafragmas biezo daļu un diafragmas plāno daļu un izņemot tos, kas paredzēti farmācijas produktu ražošanai” aizstāj ar KN kodu 0206 10 98;
b)
KN kodus 0206 21 00, 0206 22 90 un 0206 29 99“Saldēti liellopu pārtikas subprodukti, izņemot diafragmas biezo daļu un diafragmas plāno daļu un izņemot tos, kas paredzēti farmācijas produktu ražošanai” aizstāj ar KN kodiem 0206 21 00, 0206 22 00 un 0206 29 99;
c)
KN kodu 0210 90 49“Liellopu subprodukti, pārtikas, izņemot diafragmas biezo daļu un diafragmas plāno daļu, sālīti, sālījumā, žāvēti vai kūpināti” aizstāj ar KN kodu 0210 99 59;
d)
KN kodus 1602 50 31 līdz 1602 50 80“Pārējā sagatavotā vai konservētā liellopu gaļa vai gaļas subprodukti, izņemot nevārītu gaļu vai gaļas subproduktus un vārītas gaļas vai subproduktu un nevārītas gaļas vai subproduktu maisījumus” aizstāj ar KN kodiem 1602 50 31 un 1602 50 95.
2. pants
Regulas (EK) Nr. 1731/2006 1. pantu aizstāj ar šādu:
“1. pants
Darbības joma
Neskarot Regulas (EK) Nr. 800/1999 noteikumus, eksporta kompensācijas maksājums par konservētiem produktiem ar KN kodu 1602 50 31 9125, 1602 50 31 9325, 1602 50 95 9125 un 1602 50 95 9325 (turpmāk tekstā - “konservēti produkti”) atbilst šajā regulā paredzētajiem noteikumiem.”
3. pants
Regulas (EK) Nr. 545/2007 2. panta 1. punkta pirmo daļu aizstāj ar šādu tekstu:
“Šajā regulā A produkts ir pārstrādes produkts, uz kuru attiecas KN kods 1602 10, 1602 50 31 vai 1602 50 95, kurš satur tikai liellopu sugu dzīvnieku gaļu, kam kolagēna/proteīnu attiecība nepārsniedz 0,45 un kas svara izteiksmē satur vismaz 20 % liesas gaļas, izņemot subproduktus un taukus, un kura kopējā tīrsvarā ir vismaz 85 % gaļas un želejas.”
4. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 1. februārī

Labels: 3
17